༔༔ ཆོས་ཉིད་ནམ་མཁའི་ཀློང་མཛོད་ལས༔ གསང་སྔགས་རྡོ་རྗེ་
ཐེག་པའི་ཡང་ཞུན༔ དངོས་ཞེན་རེ་དོགས་གཅོད་པའི་
གདམས་པ༔ གནས་ལུགས་རང་ཞལ་སྤྲོད་པའི
མན་ངག༔ གྲུབ་མཆོག་ས་ར་ཧ་པའི་
སྙིང་ཐིག་ཟབ་མོ་བཞུགས༔
(出力)
ཁྲག་འཐུང་བདུད་འཇོམས་རྡོ་རྗེས་གསུངས།



གྲུབ་མཆོག་མ་ར་ཧ་པའི་སྙིང་ཐིག
↓དཔལ་ཨོ་རྒྱན་ མཚོ་སྐྱེས་ རྡོ་ རྗེ་ དང་ གྲུབ་ པའི་ མཆོག་
བརྙེས་ས་ ར་ ཧ་ པས་ ངའི་ རྒྱུད་ འཛིན་ བུ་ སློབ་ ཐམས་ ཅད་ བྱིན་ གྱིས་
བརླབས་ནས་རྗེས་སུ་བཟུང་སྟེ་ཁམས་གསུམ་ཆོས་ཀྱི་རྒྱལ་པོ་རུ་དབུགས་
དབྱུང་བར་མཛད་དུ་གསོལ༔ བདག་དང་ཡུལ་གྱི་འཕྱང་བ་ཆེན་པོ་
རང་མལ་དུ་ཞིག་པས་བདག་མེད་བདེན་པ་མངོན་མཐོང་རྩོལ་མེད་ཐད་
གྲོལ་གྱིས་རྡོལ་བའི་གསང་བའི་ནམ་མཁའ༔ བདེ་ཆེན་ཀུན་ཏུ་བཟང་
མོའི་བྷ་ག་ཡངས་པའི་ཀློང་དུ་ཨེ་ཝཾ་ཟུང་འཇུག་གི་བཀོད་པ་ངོམས་པའི་
གནསརང༌སྣང༌དོན༌གྱི་འོག་མིན་དེ་རུ་སྟོན་འཁོར་སྒྱུ་འཕྲུལ་རོལ་བའི་
རྒྱལ་པོ་ས་ར་ཧ་པའི་རོལ་རྩལ་འཁོར་དུ་ངོམས་པའི་ཐོག་མ་ཡེ་ཤེས་ཉི་མ་
དང་༔ ཤེས་རབ་ཟླ་བའི་དབང་པོ་ལ་བཀའ་བསྒོས་ཏེ་ཆོས་ཉིད་ཀློང་
གི་ཡང་མཛོད་ཆེན་པོའི་སྒོ་ཕྱེས་ནས་རིན་པོ་ཆེ་མི་ཟད་རྒྱན་འཁོར་ཞེས་
བྱ་བའི་གབ་བྱང་ཆེན་པོ་འདི་དག་བདག་ཀློང་གྲོལ་རྡོ་རྗེ་མི་འགྱུར་ལ་
གཅེས་ནོར་དུ་གནང་བ་ཡིན༔ དེའི་ཚེ་དེའི་དུས་ན་འོད་གསལ་བརྡལ་
ཁྱབ་ཆེན་པོའི་གསལ་སྒྲོན་རང་ཤར་ནས་བྱ་ཞིང་བྱེད་རྩོལ་མེད་པའི་འོད་
ཀྱི་མདངས་གདངས་འདི་ཡང་ཡུལ་ངོས་བཟུང་དང་བྲལ་བ་ཚོགས་སྨོན་
ལས་འཕྲོ་འཛོམས་པའི་གདུལ་བྱ་གང་དེའི་ཟ་ཐང་དུ་རང་བྱུང་བའོ༔
ཡུལ་དང་ཡུལ་ཅན་ལག་སྤྲེལ་ཕྲེང་བའི་མུ༔ དཔེ་རྟགས་གཤིས་
ལུགས་ཐབས་ཤེས་སྙོམས་ཞུགས་པའི༔ བདེ་སྟོང་ཀློང་རྒྱས་འདེབས་
མའི་ལྟོ་བར་སྦྲུམ༔ མཐའ་སྡུད་ཀུན་ཆུབ་བུམ་པའི་རྒྱལ་པོར་ཟུངས༔
སྟོང་ཆེན་ནམ་མཁའ་སྟོང་པའི་དཔེར་ཆེ་བའི༔ འདམ་བུའི་ཁོང་དུ་
སྟོང་བའི་ཧར་མི་སངས༔ ཅེས་བྱུང་བའི་ཁུངས་ནི༔ ལྷ
ཀྱི་རྒྱལ་དང་རྒྱལ་སྲས་མ་ལུས་འདུས་པའི་ཞལ༔ སྐལ་ལྡན་གདུལ་བྱའི་
ཤེས་རྒྱུད་སྨིན་མཛད་ ཅིང་ ཿ༔ འཁོཪ་བ་མྱང་འདས་ཀློང་ སྒྲོལ མཐུ་

2
མངའ་བའི༔ རིགས་ཀུན་ཁྱབ་བདག་བླ་མ་དེ་མཁྱེན་ནོ༔
དལ་འབྱོར་ལྡན་པའི་མི་ལུས་རིན་ཆེན་ཐོབ༔ ཚོགས་སྨོན་ལས་
འབྲེལ་བཟང་པོས་རྒྱུ་འབྲས་བསྐྱེད༔ ཡང་ཡང་རྙེད་དཀའ་ཨུ་དུམ་ཝ་
ར་འདྲ༔ ཐམས་ཅད་མཁྱེན་པའི་གོ་འཕང་མྱུར་འགྲུབ་ཤོག༔ དེའི་
དོན་བསྒོམ་ནས་བློ་སྦྱོང་བ་ལ༔ དལ་འབྱོར་རང་གི་ངོ་བོ་ལ་བསམ་པ་
དང་ཿ༔ རྙེད་པར་དཀའ་བའི་རྒྱུ་མཚན་བསྒོམ་པ་ལས༔ དང་པོ་ནི་
སྐྱེ་གནས་ཀྱི་བྱེ་བྲག་ལས་ཕྱི་ནང་གི་མི་ཁོམ་པ་བརྒྱད་དུ་ངས་སྨྲ་བ་ཡིན༔
དམྱལ་བ་བ༌དག༌ནི༌ཚ༌གྲང༌གི་སྡུག་བསྔལ་དྲག་པོ་ལས་ངལ་བསོ་བའི་
བར་སྐབས་ཐང་ཅིག་ཙམ་ཡང་མེད་དེ་ཆོས་བྱེད་པའི་དལ་ཁོམ་མེད་པ་
སྨོས་ཅི་དགོས༔ ཡི་དྭགས་པ་དང་ནི་བཀྲེས་ཤིང་སྐོམ་པའི་གདུང་བ་
དྲག་པོས་མནར་ཏེ་ཟས་སྐོམ་ལ་འདོད་ཆགས་པ་ལས་རྣམ་པར་རྟོག་པ་
གཞན་འགགས་པས་དལ་ཁོམ་མེད་པ་དང་ཿ༔ དུད་འགྲོ་པ་དག་ནི་གླེན་
སྐུག་བཀོལ་སྤྱོད་ཀྱི་སྡུག་བསྔལ་དྲག་པོས་གདུང་བ་ལས་དགེ་སྡིག་ཤན་
འབྱེད་ཀྱི་ ཤེས་རིག་གི་ མིག་མེད་པས་དལ་བའི་ སྐབས་མེད༌པ་ དང་ ༔
ལྷ་ཚེ༌རིང༌པོ༌པ༌རྣམས༌ནི༌དགའ་བདེ་ལོངས་སྤྱོད་ཀྱི་རོས་རྟག་ཏུ་མྱོས་
ནས་ཆོསལ་འཇུག་པའི་འདུ་ཤེས་མི་སྐྱེ་བས་རང་བྲེལ་བ་ལྟར༔ ཕྱིའི་
སྐྱེ་གནས་ཀྱི་མི་ཁོམ་པ་བཞི་རུ་མ་སྐྱེས་ཤིང་ནང་མི་ལུས་ཐོབ་པ་ལ་དགའ་
བ་བསྒོམ་པར་བྱའོ༔ ནང་མི་ལུས༌ཐོབ་ཀྱང༌ཆོས་ཀྱི་སྣོད༌དུ་མ་གྱུར་
བའི་མི་ཁོམ་པ་བཞི་ཡོད་དེ༔ བཞི་པོ་ནི༔ མུ་སྟེགས་དང་ཀླ་ཀློ་པ་
དག་ཏུ་སྐྱེས་ན་ལྟ་སྒོམ་ཕྱིན་ཅི་ལོག་པ་ལ་གདེང་འཆའ་ཞིང་བསྟན་པ་ལ་
རྒྱབ་ཀྱིས་ཕྱོགས་པས་མི་ཁོམ་པ་དང་༔ ཆོས་དང་གང་ཟག་ལ་བསྐུར་
བ་འདེབས་ ཤིང་རྒྱུ་འབྲས་ཀུན་རྫོབ་ ཏུ་ ཡང་ མེད་ པར་ ལྟ་ བའི་ རིགས་
རྣམས་ནི༌ཆོས༌དང༌རིང༌དུ༌སོང་བས་མི་ཁོམ་པ་དང་༔ ཡུལ་མཐའ་

གྲུབ་མཆོག་ས་ར་ཧ་པའི་སྙིང་ཐིག
འཁོབ་དང་མུན་བསྐལ་ལ་སྐྱེས༌ན༌དགེ༌སྡུག༌ངོ༌མི༌ཤེས༌པས༌མི་ཁོམ་པ་
དང་༔ ལྐུག་པ་སོགས་སེམས༌ལས༌སུ༌མི༌རུང༌བའི༌དྲན༌པ༌ཉམས༌པ་
དག་ནི་ཆོས་ལ་འཇུག་པའི་བློ༌མེད༌པ༌དང༌ཚིག༌དོན༌གྱི༌བརྡ་མི་འཕྲོད་
པས་མི་ཁོམ་པ་སྟེ༔ མི་ཁོམ་པ་བརྒྱད་པོ་གང་དུ་སྐྱེས་ཀྱང་ཆོས་བྱེད་མི་
ཁོམ་སྟེ༔ དེ་དག་གང་དུ་མ་སྐྱེས་པ་ནི་ཆོས་སྒྲུབ་པའི་རང་དབང་དང་
ལྡན་པས་དལ་བ་ཡིན༔ དེའི་སྟེང་དུ་ཆོས་ཉམས་སུ་ལེན་པ་ལ་འབྱོར་
བ་བཅུ་ཡང་ཚང་དགོས་པས་དེའི་རྒྱུ་མཚན་ནི༔ མི་ལུས་མ་ཐོབ་ན་
ཆོས་ཟབ་མོ་དང་མི་མཇལ་བ་ལས༔ མི་ལུས་ལུས་རྟེན་གྱི་འབྱོར་བ་
ཐོབ༔ མི་ལུས་ཐོབ་ཀྱང་ཡུལ་གྱི་དབུས་སུ་མ་སྐྱེས་ན་ཆོས་མི༌དར༌བ
ལས༔ ཡུལ་དབུས་ཁྱད་འཕགས དུ༌ སྐྱེས པས གནས ཀྱི་ འབྱོཪ་ པ་
དང་ཿ༔ དབང་པོའི་སྒོ་རྣམས་མ་ཚང་ན་ཆོས་ཀྱི་སྣོད་ལ་ཕྲི་བས་སྐྱོན་
ཡིན་ཏེ༔ དེ་ཚང་བས་དབང་པོ་སྣོད་ཀྱི་འབྱོར་བ་དང་ལྡན་པ་ཡིན༔
ལས་ཀྱིས་མཐའ་ལོགས་ཏེ་ཆོས་སྒོར་མི་འཇུག་པའི་སྐྱེས་པ་ཕོ་མོ་
བྲན་དང་ཁོལ་པོ་དག་ནི་མི་ལུས་ཐོབ་ཀྱང་ཐོབ་ཙམ་ལས་དོན་མེད་པའི་
མི་ལུས་སྣང་ཙམ་པ་སྟེ་ཆོས་དང་མི་འཕྲད་པ་ལས༔ ཆོས་སྒྲུབ་པའི་
ལས་དང་ལྡན་པས་ལས་ཀྱི་འབྱོར་བ༔ དད་མི་རུང་བའི་གནས་ངན་མུ་
སྟེགས་སོགས་ལ་མི་དད་ཅིང་དད་པའི་གནས་བསྟན་པ་ཁྱད་པར་ཅན་ལ་
དད་པས༔ དད་པའི་ནོར་གྱི་འབྱོར༌བ༌དང༌ལྔ༌པོ༌ནི༌རང་གི་ངོས་ལ་
ཚང་བའི་རང་འབྱོཪ་ལྔ་ཞེས་བྱ་བ་ཡིན༔ སངས་རྒྱས་འཇིག་རྟེན་དུ་
བྱོན་པ་ སྟོན་ པ་ ཁྱད་ པཪ་ ཅན་ གྱི་ འབྱོཪ་ བ་ དང་ ༔ དམ་པའི་ཆོས་
གསུངས་པ་ལམ་ཟབ་མོའི་འབྱོཪ་བ་དང་༔ བསྟན་པ་མ་ནུབ་པཪ་
གནས་པ་བསྟན་པ་རིན་པོ་ཆེའི་འབྱོར་བ་དང་༔ དེ་ལ་ཞུགས་སུ་ཟིན་
པ་རང་གི་སྐལ་བའི་འབྱོཪ་བ་དང་༔ དགེ་བའི་བཤེས་གཉེན་རྣམས་

1
བཞུགས་པ་བླ་མ་དམ་པའི་འབྱོར་བ་སྟེ༔ ལྔ་པོ་ནི་ཕྱི་ཡི་ཡུལ་དུ་ཚང་
བའི་གཞན་གྱི་འབྱོར་བ་ཞེས་བྱའོ༔ དེ་ནི་དལ་འབྱོར་རང་གི་རྣམ་
གྲངས་ཡིན་ཏེ་འདི་དོན་བློ་ལ་བསྒོམ་པ་ནི༔ ད་ལྟ་དལ་འབྱོར་བཅོ་
བརྒྱད་ཚང་བའི་མི་ལས་འདི་སྔོན་དགེ་བ་བཟང་པོའི་འབྲས་བུ་ཡིན་ཏེ་
ད་ལྟ་འདི་དོན་དང་ལྡན་པ་ཞིག་མ་བྱས་ན་སྔོན་གྱི་དགེ་འབྲས་འདི་གའི་
ཟདནས༌ད༌ཕན༌ཆད༌བདེ༌བའི་སྐབས་ཚོལ་བའི་དུས་མི་འོང་སྙམ་ནས་
སྒོ་གསུམ་དགེ་བ་ལ་བསྐུལ་བར་བྱའོ༔ འདི་འདྲ་བའི་ཡོན་ཏན་ཐམས་
ཅད་ཚང་བའི་ལུས་རྟེན་བཟང་པོ་ནི་སྤྱིར་འགྲོ་བ་རིགས་དྲུག་ནང་མཐོང་
ཚོར་ཐམས་ཅད་ལ་བརྟག་ནས་རྩིས་གྲངས་བཏང་སྟེ་རྒྱུད་ལ་བཀལ་ན་
ཆོས་ལམ་དུ་བློ་འཇུག་པ་ནི་གནད་དང་པོའོ༔
དལ་འབྱོར་གྱི་མི་ལུས་ཚེ་ཡིས་བཟའ་བ་ལ་གཞིག་ནས་མི་རྟག་པ་
བསྒོམ་པ་ནི༔ ཕྱི་ སྣོད་འཇིག་ རྟེན་ མི་ རྟག་ འཇིག་ ཆགས་ གནས༔
ནང་བཅུད་སེམས་ཅན་སྐྱེ་འཆིའི་ཚོང་དུས་འགྲིམ༔ ལོ་ཟླ་ཞག་དུ
གར་གྱི་རྣམ་འགྱུར་བཞིན༔ མི་རྟག་འཆི་བ་དྲན་པར་བླ་མ་མཁྱེན༔
དེ་ངག་ཏུ་བརྗོད་ཅིང་ཡིད་ལ་བསྒོམ་པ་ནི༔ ཕྱི་སྣང་བ་སྣོད་ཀྱི་འཇིག་
རྟེན་འདི་ཡང་སྲ་མཁྲེགས་ཐོག་རེག་གི་གཟུགས་སུ་འདུག་ཀྱང་མཐར་
མེས་ཞེ་དགུ་ཆུས་ལན་བདུན་རླུང་གིས་ལན་གཅིག་ཏུ་འཐོར་ཏེ་ཅང་མེད་
ནམ་མཁའ་སྟོང་པར་འགྱུཪ་བ་དང་ཿ༔ ཁང་ཁྱིམ་ཡུལ་ཞིང་རྣམས་ཀྱི་
ཤུལ་ལ་བརྟག་ན་ཡང་སྔོན་སྐྱེས་པ་ཕོ་མོ་རྣམས་ཀྱིས་བརྩིགས་བཞེངས་སོ་
ནམ་བཟང་པོས་བདག་འཛིན་གཏན་ནོར་དུ་རློམས་ནས་དཀའ་པ་སྤྱད་
པའི་རྨིང་ཤུལ་ལ་ལྟོས་ལ་བྱ་བྱེད་གཅེས་ནོར་ཐམས་ཅད་དེར་མཚོན་པའི་
ཚུལ་ལ་ལྟོས༔ སྲིད་པ་བཅུད་ཀྱི་སྐྱེ་འགྲོ་ཐམས་ཅད་སྔ་ནུབ་ཕྱི་འབྱུང་
ཚོང་དུས་ཀྱི་ཚོགས་པ་བཞིན་དུ་འགྲོ༌འོང༌གི་རྣམ་པ་དང་ཿ༔ མཐོང་

གྲུབ་མཆོག་ས་ར་ཧ་པའི་སྙིང་ཐིག
ཚོར་གྱི་སྐྱེ་འགྲོ་ཐམས་ཅད་ཚེ་ལོ་སྐྱེ་འཆིའི་ཚད་མི་ངེས་པར་རང་ས་ནས་
ཤི་བ་ལ་བློས་གཞལ་ནས་ནམ་འཆི་ཆ་མེད་བསྒོམ་པ་དང་༔ སྐྱེས་ནས་
ད་ལྟའི་བར་གྱི་ཚེའི་ཡུན་ལ་བློས་གཞིག་ན་སྐད་ཅིག་ཙམ་ལས་མི་ཪིང་༔
རྨི་སྣང་ཙམ་ལས་མི་བདེན་པ་ལ་བསམ་མནོ་བཏང༌ནས་དལ་ཁོམ་མེད་
པར་དགེ་བ་བསྒྲུབ་ཅིང་ཿ༔ འཕོ་འགྱུར་མེད་པའི་ངེས་འབྱུང་དང་སྐྱོ་
ཤས་བསྒོམ་པ་ནི་གནད་གཉིས་པའོ༔
ཀྱཻ་སྐྱེས་བུ་ཆེན་པོ་ཁྱོད་ཉོན་ཅིག༔ གནད་འདི་མེད་ན་ཆོས་
གང་བསྒྲུབ་ཀྱང་དོན་གཉེཪ་གྱི་བརྩོན་འགྲུས་དང་སྙིང་རུས་ནི་དབྱར་
ཁའི་བ་མོ་ལྟ་བུ༔ ལ་ཁའི་ན་བུན་ལྟ་བུ༔ མཚན་མོའི་མེ་འོད་ལྟ་བུ་
ལས་ཚུགས་མི་ཐུབ་པ་ཡིན༔ བདག་གྲུབ་བརྒྱའི་མེས་པོ་ཡང་ཤིང་རྟ
ཆེན་པོ་འདི་ལ་ཞོན་ནས་དོན་གཉིས་གྲུབ་པ་ཡིན༔ དུས་གསུམ་གྱི་རྒྱལ་
བ་སྲས་དང་བཅས་པ་ཐམས་ ཅད་བརྒལ་བའི་ ཤིང་རྟ་ཆེན་པོ་འདི་ལ་
ཞོན་ནས་ཐར་བ་ཆེན་པོའི་གྲོང་ཁྱེར་དུ་ཕྱིན་ཏེ་ཕྱིན༌པ༌ཕྱིན་འགྱུར་དུ་
གདོན་མི་ཟ་བའི་གདམས་ངག་གི་གཙོ་བོར་ཟུངས་ཤིག༔ བཟོད་མེད་
སྡུག་བསྔལ་དྲག་པོའི་ཁྲི་མུན་དུ༔ ཐང་ཅིག་བདེ་པའི་སྐབས་མེད་ཉམ་
ཐག་ཅིང་ཿ༔ མཐའ་མེད་ལས་ཀྱི་འཕེལ་ཁར་སྣོན་སྤེལ་བའི༔ འཁོཪ་
བའི་མཚོ་ལས་སྒྲོལ་ཞིག་བླ་མ་མཁྱེན༔ དེའི་དོན་ཡིད་ལ་བསྒོམ་པ་ནི༔
དམྱལ་བའི་སྡུག་བསྔལ་ལ་བསམ་ན༔ ཚ་བའི་དམྱལ་ཁམས་བརྒྱད་པོ་
ཐིག་ནག་ནས་མནར་མེད་པའི་བར་མས་རིམ་དུ་གནས༔ འཇིག་རྟེན་
འདིའི་མེ་ལས་བདུན་འགྱུར་དུ་བསྐལ་བའི་མེའི་ཚ་སྟེ༔ དེ་ལས་ཀྱང་
བདུན་འགྱུར་དུ་དམྱལ་བ་ཐིག་ནག་པའི་མེའི་ཚ་བ་ཡིན༔ དེ་ལས་ཀྱང་
བདུན་འགྱུར་དུ་བསྡུས་འཇོམས་ཀྱི་མེའི་ཚ་བའི་དཔེར་འོག་མ་རྣམས་
མནར་མེད་ཀྱི་བར་དུ་བདུན་འགྱུར་བདུན་འགྱུཪ་གྱི་ཚ་བ་དང་ སྡུག་

6
བསྔལ་ཡང་དེ་བཞིན་དུ་བརྣག་པར་དཀའ་བ་ཡིན་པས༔ དེ་ལ་བསམ་
ན་དེང་སང་གི་ལུས་ལ་མེ་སྟག་གཅིག་ཕོག་པ་ཙམ༌ཡང༌མི༌བཟོད་པར་
སྐད་ཤོར་བ་ཙམ་པ་འགྱུར་ན༔ སྡུག་བསྔལ་དེ་ལྟ་བུ་ཉམས་སུ་མྱོང་བ་
བཟོད་པ་ལྟ་ཅི་སྨོས༔ ཞེས་ཞེ་ཐག་པ་ནས་བསམ་ཞིང་བློ་སྦྱོང་བར་
བྱའོ༔ གྲང་བའི་དམྱལ་ཁམས་བརྒྱད་ལ་ཡང་གྲང་དབལ་བསྐལ་པ་
འཇིག་པའི་རླུང་ལས་ཀྱང་བརྒྱ་འགྱུར་གྱི་གྲང་བ༔ གསེར་གྱི་ཐོ་ལུམ་ལྟ་
བུ་ཨུཏྤལ་བཞིན་དུ་འགས་པར་འགྱུར་བ་ཡིན་ཏེ༔ སྡུག་བསྔལ་དེ་ལྟ་བུ་
ཉམས་སུ་མྱོང་བ་མ་ཟད་ད་ལྟ་ཉིན་ཞག་གཅིག་གི་གྲང་ལྷག་མི་བཟོད་པ་
ལ་བློས་གཞིག་ན་བསྐལ་བ་མང་པོར་སྡུག་བསྔལ་མྱོང་བ་ལྟ་ཅི་སྨོས་སྙམ་
ནས་སྡུག་བསྔལ་བློ་ཐོག་ཏུ་བླང་ནས་བློ་སྦྱོང་བར་བྱའོ༔ ངན་སོང་གི་
གནས་གཉིས་པ་ཡི་དྭགས་ལ་ཡང་བཀྲེས་ཤིང་སྐོམ་པས་གདུང་སྟེ་ལུས་ལ་
མེ་འབར་བ་དང་༔ གསུམ་པ་བྱོལ་སོང་ལ་ཡང་བླུན་རྨོངས་དང་བཀོལ་
སྤྱོད་ཀྱི་སྡུག་བསྔལ་དྲག་པོས་རྟག་ཏུ་གདུང་བ་དང་༔ མཐོ་རིས་གསུམ་
པོ་ལ་ཡང་མིའི་སྐྱེ་རྒ་ན་འཆི༔ ལྷ་མ་ཡིན་འཐབ་རྩོད༔ ལྷ་འཆི་འཕོ་
ལྟུང་བའི་སྡུག་བསྔལ་ལ་སོགས་སྡུག་བསྔལ་གྱི་མེ་འོབས་སྡུག་བསྔལ་གྱི་ཁྲི་
མུན་ཆེན་པོས་གདུང་ ཞིང་ མནར་བ་ལས་བདེ་བ་སྡུག་ བསྔལ་གྱིས་མ་
བསླད་པ་སྤུ༌ཙམ༌ཡང༌མེད༌པ༌ལ༌བློས་གཞིག་ནས་རྒྱུད་ལ་བཀལ་ཏེ་བློ་
སྦྱོང་བ་ནི་ཆོས་ལམ་དུ་འགྲོ་བའི་གནད་དམ་པའོ༔ འདི་ལྟ་བུས་བློ་
སྦྱོང་ནས་ཆོས་ལམ་དུ་ཞུགས་པ་རྣམས་ནི་ཕྱིར་མི་ལྡོག་པའི་ཚུགས་ཐུབ་
པ་ཡིན༔ དེ་ལྟར་བློ་མ་སྦྱོང་བ༌དག༌ནི༌ཆོས༌ལམ་དུ་ཞུགས་ཀྱང་ ཪི་
གཟར་གྱི་རྡོ་ལྟ་བུར་ངེས་མེད་དུ་ཡིད་བརྟན་མེད་པཪ་ཕྱིཪ་ལྡོག་པཪ་སླ་
བ་ཡིན་ཏེ༔ ཆོས་ཐམས་ཅད་ཀྱི་བསྐུལ་མ་འདི་ག་ཡིན་པས་རྟག་ ཏུ་
འདི་ཁོ་ན་ལ་སྐྱོ་ཤས་ཆེན་པོ་བསྐྱེད་པ་གནད་གསུམ་པའོ༔

གྲུབ་མཆོག་ས་ར་ཧ་པའི་སྙིང་ཐིག
དཀར་ནག་ལས་གྱི་རྣམ་སྨིན་མི་བསླུ་བར༔ བག་ཆགས་བདེ་
སྡུག་ཉེ་བར་ལེན་པའི་སེམས༔ རྒྱུ་དང་འབྲས་བུར་སྤྱོད་པའི་མཁན་
པོར་གྲུབ༔ བསླུ་མེད་གཏན་གྱི་མགོན་པོ་བླ་མ་མཁྱེན༔ ཅེས་བརྗོད་
ཅིང་རང་ རྒྱུད་ ཀྱི་ སྐྱོན་ ལ་ རྟག་ ཏུ་ བརྟག་ ནས་ ཉེས་ སྤྱོད་ སྡོམ་ པ་ ལ༔
ཁམས་གསུམ་འཁོར་བ་སྡུག་བསྔལ་གྱི་རྒྱ་མཚོ་འདིར་བཟོད་མེད་ཀྱི་སྡུག་
བསྔལ་དྲག་པོ་རྟག་ཏུ་མྱོང་བར་བྱེད་པའི་རྒྱུ་མི་དགེ་བའི་ལས་ཡིན་པས༔
དེར་མི་དགེ་བ་ནི༔ ལུས་ཀྱི་ལས་གསུམ་སྲོག་གཅོད་པ༔ མ་བྱིན་
ལེན་པ༔ འདོད་ལོག་སྤྱོད་པ་གསུམ༔ ངག་གི་ལས་བཞི་རྫུན་སྨྲ་བ༔
ཕྲ་མ་སྨྲ་བ༔ ཚིག་རྩུབ་སྨྲ་བ༔ ངག་འཁྱལ་སྨྲ་བ་དང་བཞི༔ ཡིད་
ཀྱི་ལས་གསུམ་ནི་བརྣབ་སེམས༔ གནོད་སེམས་ལོག་ལྟ་དང་གསུམ་སྟེ་
བཅུ་པོ་ནི་མི་དགེ་བ་ཀུན་འདུས་སུ་འདུག་པའི་རྩ་བ་ཡིན་ཏེ༔ དེ་དག་
གི་གཞི་ལའང་ཀུན་སློང་གི་བྱེད་ལས་ཀྱིས་སྡུག་བསྔལ་ཆེ་འབྲིང་ཆུང་
གསུམ